OKRESNÝ  ÚRAD  SABINOV
odbor starostlivosti o životné prostredie
Námestie slobody 85, 083 01, Sabinov

OU-SB-OSZP-2014/00897-09-Št/EIA			                       V Sabinove 14.10.2014

R O Z H O D N U T I E

	Okresný úrad Sabinov, odbor starostlivosti o životné prostredie príslušný podľa § 56 písm. b) zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov, na základe oznámenia o strategickom dokumente „Lipany ÚPN-O, Zmeny a doplnky 2014“, ktorý predložil obstarávateľ,  Mesto Lipany v zast. Ing. Eduardom Vokálom primátorom mesta, Krivianska 1, 082 71  Lipany, vydáva v zmysle § 7 ods. 5 zákona po ukončení zisťovacieho konania toto rozhodnutie:

Strategický dokument „Lipany ÚPN-O, Zmeny a doplnky 2014“

sa nebude ďalej posudzovať

podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov. 

Odôvodnenie
           Obstarávateľ,  Mesto Lipany v zast. Ing. Eduardom Vokálom primátorom mesta, Krivianska 1, 082 71  Lipany, predložil Okresnému úradu Sabinov, odbor starostlivosti o životné prostredie podľa § 5 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov (ďalej len „zákon o posudzovaní vplyvov na ŽP”) dňa 8.9.2014 oznámenie o strategickom dokumente „Lipany ÚPN-O, Zmeny a doplnky 2014“.
	Cieľom obstarania a spracovania Lipany ÚPN-O, Zmeny a doplnky 2014 je navrhnúť hranicu centrálneho mestského priestoru mesta Lipany, ktorého jadrom bude územie ochranného pásma národnej kultúrnej pamiatky (NKP) rímsko-katolíckeho kostola s plochami verejnej zelene.
Vstupom pre spracovanie Územného plánu obce Lipany, Zmeny a doplnky 2014 sú všetky podklady a informácie o súčasnom stave podmienok v území, ktoré boli získané v rámci prípravných prác (§ 19 stavebného zákona) vrátane dokumentov - ÚPN VÚC Prešovského kraja, v znení jeho neskorších zmien a doplnkov, Plán hospodárskeho a sociálneho rozvoja mesta Lipany a R-ÚSES okresu Sabinov.
Z riešenia Lipany ÚPN-O, Zmeny a doplnky 2014 vyplývajú nasledujúce výstupy: Dokumentácia územného plánu obce obsahuje v zmysle stavebného zákona smernú a záväznú časť riešenia. Záväzná časť v rozsahu podľa § 12 vyhlášky č. 55/2001 Z.z. o územnoplánovacích podkladoch a územnoplánovacej dokumentácii je rozhodujúcim výstupom procesu obstarania tejto ÚPD.
ÚPN obce vytvára právny rámec na proporcionálny rozvoj priestorového usporiadania a funkčného využitia katastrálneho územia mesta Lipany v súlade s princípmi trvalo udržateľného rozvoja.
V katastrálnom území mesta Lipany sa nachádzajú tieto chránené územia:
▪ ochrana prírody
 chránené územia
- identifikované lesné biotopy európskeho významu: vápnomilné bukové lesy, bukové a jedľovo-bukové kvetnaté lesy,
- identifikované lesné biotopy národného významu: dubovo-hrabové lesy karpatské,
- identifikované travinno-bylinné biotopy európskeho významu: nížinné a podhorské kosné lúky.
chránené prírodné výtvory - lipanská lipa
územia ÚSES - nadregionálny biokoridor Torysa.
▪ ochrana pamiatok – NKP: židovský cintorín - č. ÚZPF 11313/0, rímsko-katolícky kostol sv. Martina - č. ÚZPF - 315/0
Na území mesta Lipany sa nachádzajú archeologické lokality s predpokladanými archeologickými nálezmi:
- historické jadro mesta Lipany - územie s evidovanými archeologickými nálezmi z obdobia stredoveku až do novoveku (1. písomná zmienka k roku 1312), interiér rímskokatolíckeho kostola sv. Martina - zachytené úrovne povrchov, hroby -stredovek až novovek, v intraviláne dosiaľ nelokalizovaný stredoveký špitálsky kostol sv. Trojice
- historické jadro miestnej časti Petrovenec - územie s evidovanými archeologickými nálezmi z obdobia stredoveku až novoveku (písomná zmienka o tejto pôvodne samostatnej obci k roku 1278), pozemok p. Vološina - keramika zo 14. storočia,
- ojedinelé a bližšie nelokalizované nálezy, zaniknutá stredoveká obec Hrnčiar - smer na Lúčku (správy zo 14. - 15. storočia), poloha „Tehelňa“ - nálezy kamennej industrie zo staršej doby kamennej.

Zmeny a doplnky 2014, Lipany ÚPN-O nepredpokladajú vplyv na zdravotný stav obyvateľstva a taktiež nepredstavujú rizika z hľadiska životného prostredia. 

V zákonom stanovenom termíne doručili na Okresný úrad Sabinov, odbor starostlivosti o životné prostredie svoje písomné stanoviská tieto subjekty: 

1. Regionálny úrad verejného zdravotníctva so sídlom v Prešove, č. 2014/02538-02/B.14 zo dňa 26.9.2014
- návrh územnoplánovacej dokumentácie vo vzťahu k možným dopadom na zdravie ľudí bude možné posúdiť podľa § 13 ods. 3 písm. b zák. č. 355/2007 Z.z. o ochrane, podpore a rozvoji verejného  zdravia  a o zmene a doplnení niektorých zákonov v znení neskorších predpisov po predložení konkrétnych návrhov  v jednotlivých kapitolách ÚPN obce, vrátane vypracovania mapových podkladov.
 Nepožaduje posudzovať podľa zákona.

2. PSK, odbor regionálneho rozvoja,  č. 5270/2014/ODDUPZP-002, zo dňa 1.10.2014
- požaduje, aby strategický dokument bol riešený v súlade s Územným plánom veľkého územného celku Prešovského kraja v znení jeho neskorších zmien a doplnkov, v rámci ktorých je potrebné rešpektovať najmä ustanovenia záväznej časti.

3. Okresný úrad Prešov, odbor cestnej dopravy a pozemných komunikácií č. OU-PO-OCDPK-2014/033684-02 zo dňa 29.9.2014
- nemá pripomienky. Vzhľadom na polohu a charakter stavby odporúča neposudzovať podľa zákona.

4. Okresný úrad Prešov, odbor starostlivosti o ŽP, oddelenie ochrany prírody a vybraných zložiek životného prostredia kraja č. OU-PO-OSZP1-2014/033387-2/SA  zo dňa 26.9.2014
- pre  lokality riešené v zmenách a doplnkoch ÚPN platí 1. stupeň ochrany podľa zákona OPaK
 - nepredpokladá sa, že by zmeny doplnky ÚPN významne ovplyvnili najbližšie lokality NATURA 2000 alebo chránené územia národnej siete
- orgán OPaK tunajšieho úradu vydá k zmenám a doplnkom ÚPN z hľadiska záujmov ochrany prírody a krajiny vyjadrenie podľa § 9 ods. 1 písm. a) zákona OPaK, v ktorom si uplatní svoje prípadné pripomienky
Nepožaduje posudzovať podľa zákona.

5. Obvodný banský úrad v Košiciach č. 1083-2414/2014-IV zo dňa 2.10.2014
- v katastri Lipany sa nachádza časť chráneného ložiskového územia ,,Lipany“, ktorým sa zabezpečuje ochrana výhradného ložiska ropy a horľavého zemného plynu proti znemožneniu alebo sťaženiu jeho dobývania. V súčasnosti túto ochranu výhradného ložiska zabezpečuje a  ložisko eviduje organizácia Štátny geologický ústav Dionýza Štúra so sídlom Mlynská dolina 1, 817 04 Bratislava
- rozhodnutie o určení chráneného ložiskového územia ,,Lipany“ vydal tunajší úrad pod        č. 482/631.2/98 z 13.3.1988. Na realizáciu činnosti v chránenom ložiskovom území v cit. rozhodnutí boli stanovené podmienky v ktorých okrem iného bolo stanovené,  že ,,povoľovanie stavieb v zariadení v určených hraniciach intravilánoch obcí zostáva nedotknuté“. 
- nemá pripomienky a netrvá na posudzovaní strategického dokumentu podľa zákona, pokiaľ sa záujmové územie nachádza mimo doteraz určený intravilán mesta.

6. Regionálna veterinárna a potravinová správa Prešov č. 14/2014/00605/Šte zo dňa 24.9.2014
- v predmetnom katastrálnom území nie sú dotknuté záujmy RVSP Prešov
- upozorňuje na povinnosť požiadať RVPS o záväzný posudok v územnom, stavebnom a kolaudačnom konaní týkajúcom sa chovu zvierat, výroby, spracúvania, ošetrovania a skladovania krmív pre spoločenské zvieratá, prípravy, výroby, skladovania a distribúcie medikovaných krmív ako aj ukladania, ďalšieho spracovania a neškodného odstránenia živočíšnych vedľajších produktov v zmysle § 44 zákona 39/2007 Z.z. o veterinárnej starostlivosti. 

7. Okresný úrad Sabinov, odbor starostlivosti o ŽP č. OU-SB-OSZP-2014/922-02/Pi-ŠSOPaK zo dňa 24.9.2014
- dotknuté územie je podľa zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon OPaK) zaradené do 1. stupňa ochrany, t.j. jedná sa o územie, ktorému sa neposkytuje osobitná ochrana podľa zákona OPaK a nie je súčasťou národnej siete chránených území ani sústavy chránených  území NATURA 2000.
Nepožaduje posudzovať podľa zákona.

8. Okresný úrad Sabinov, odbor starostlivosti o ŽP č. OU-SB-OSZP-2014/923-02/Pi-ŠSOO zo dňa 24.9.2014
- dokumentácia neuvádza žiadne nové zdroje znečisťovania ovzdušia v zmysle vyhlášky č. 410/2012 Z.z., ktorou sa vykonávajú niektoré ustanovenia zákona o ovzduší. 
Nepožaduje posudzovať podľa zákona.

9. Okresný úrad Sabinov, odbor starostlivosti o ŽP č. OU-SB-OSZP-2014/00945-02/ŠVS-Se  zo dňa 30.9.2014
- nemá námietky
Nepožaduje posudzovať podľa zákona.

10. Okresný úrad Sabinov, odbor starostlivosti o životné prostredie č. OU-SB-OSZP-2014/00933-02/Št-ŠSOH zo dňa 6.10.2014 
- nemá námietky
Nepožaduje posudzovať podľa zákona.

11. OR Hasičského a záchranného zboru Prešov, č. ORHZ-POI-139-025/2014 zo dňa 24.9.2014
- nemá námietky

Verejnosť sa v priebehu zisťovacieho konania k strategickému dokumentu osobitne nevyjadrila. Pripomienky, požiadavky a odporúčania budú predmetom ďalšieho procesu schvaľovania predmetnej územnoplánovacej dokumentácie.  

Záver

	Okresný úrad Sabinov, odbor starostlivosti o životné prostredie pri svojom rozhodovaní postupoval podľa § 7 ods. 4 zákona, prihliadol na kritéria pre zisťovacie konanie uvedené v prílohe č. 3 zákona, pričom zvážil súhrn všetkých uvedených skutočností a ďalšie informácie obsiahnuté v oznámení, s prihliadnutím na význam očakávaných vplyvov na ŽP  a zdravie obyvateľstva, ako aj na stanoviská dotknutých orgánov a rozhodol tak, ako je vo výrokovej časti tohto rozhodnutia.
	Zo stanovísk doručených k strategickému dokumentu vyplynuli niektoré konkrétne požiadavky vo vzťahu k strategickému dokumentu, ktoré bude potrebné zohľadniť v schvaľovacom procese podľa osobitných predpisov:

-	Návrh územnoplánovacej dokumentácie vo vzťahu k možným dopadom na zdravie ľudí bude možné posúdiť podľa § 13 ods. 3 písm. b zák. č. 355/2007 Z.z. o ochrane, podpore a rozvoji verejného  zdravia  a o zmene a doplnení niektorých zákonov v znení neskorších predpisov po predložení konkrétnych návrhov  v jednotlivých kapitolách ÚPN obce, vrátane vypracovania mapových podkladov.
-	Strategický dokument riešiť v súlade s Územným plánom veľkého územného celku Prešovského kraja v znení jeho neskorších zmien a doplnkov, v rámci ktorých je potrebné rešpektovať najmä ustanovenia záväznej časti.
-	Okresný úrad Prešov, odbor starostlivosti o ŽP, oddelenie ochrany prírody                    a vybraných zložiek životného prostredia kraja - orgán OPaK vydá k zmenám             a doplnkom ÚPN z hľadiska záujmov ochrany prírody a krajiny vyjadrenie podľa       § 9 ods. 1 písm. a) zákona OPaK, v ktorom si uplatní svoje prípadné pripomienky.
-	Požiadať Regionálnu veterinárnu a potravinovú správu Prešov o záväzný posudok v územnom, stavebnom a kolaudačnom konaní týkajúcom sa chovu zvierat, výroby, spracúvania, ošetrovania a skladovania krmív pre spoločenské zvieratá, prípravy, výroby, skladovania a distribúcie medikovaných krmív ako aj ukladania, ďalšieho spracovania a neškodného odstránenia živočíšnych vedľajších produktov v zmysle       § 44 zákona 39/2007 Z.z. o veterinárnej starostlivosti. 

Upozornenie: Podľa § 7 ods. 7  zákona dotknutá obec bezodkladne informuje o tomto rozhodnutí verejnosť spôsobom v mieste obvyklým.

Poučenie
	Zisťovacie konanie sa nevykonáva podľa zákona č. 71/1967 Zb. o správnom konaní (správny poriadok), a preto sa voči nemu nemožno odvolať.  Toto rozhodnutie možno preskúmať súdom podľa zákona č. 99/1963 Zb. Občiansky súdny poriadok v znení neskorších predpisov.

						 				  Ing. Stanislav Girašek
                                                                                                      vedúci odboru             

Rozdeľovník k rozhodnutiu č. OU-SB-OSZP-2014/00897-09-Št/EIA:	

1.	Mesto Lipany, Krivianska 1, 082 71  Lipany
2.	Obec Kamenica, 082 71  Kamenica
3.	Obec Lúčka, 082 71  Lúčka
4.	Obec Milpoš, 082 71  Milpoš
5.	Obec Rožkovany, 082 71  Rožkovany
6.	Obec Dubovica, 082 71  Dubovica
7.	Obec Ďačov, 082 71  Ďačov
8.	Obec Krivany, 082 71  Krivany
9.	Okresný úrad Prešov, odbor výstavby a bytovej politiky, Nám. mieru 3, 080 01 Prešov
10.	Okresný úrad Prešov, odbor starostlivosti o životne prostredie, oddelenie ochrany
 prírody a  vybraných zložiek životného prostredia kraja, Nám. mieru 2, 081 92 Prešov
11.	Okresný úrad Sabinov, odbor starostlivosti o životné prostredie, Nám. slobody 85,
 083 01 Sabinov, ŠVS, ŠSOPaK, ŠSOO, ŠSOH
12.	Okresný úrad Prešov, odbor pozemkový a lesný, Masarykova 10, 080 01 Prešov
13.	Okresný úrad Prešov, odbor cestnej dopravy a pozemných komunikácií, 
Nám. mieru 2, 080 01 Prešov
14.	Krajský pamiatkový úrad Prešov, Hlavná 115, 080 01 Prešov
15.	Obvodný banský úrad v Košiciach, Timonova 23, 040 01 Košice
16.	Regionálny úrad verejného zdravotníctva so sídlom v Prešove, Hollého 5, 080 01 Prešov
17.	Regionálna veterinárna a potravinová správa Prešov, Levočská 112, 080 01 Prešov
18.	Okresný úrad Sabinov, odbor krízového riadenia, Nám. slobody 85, 083 01 Sabinov
19.	Okresné riaditeľstvo Hasičského a záchranného zboru v Prešove, Požiarnická 1,
 080 01  Prešov
20.	MO SR, Správa nehnuteľného majetku a výstavby, Komenského 39/A, 040 01 Košice
21.	MDVRR SR, Dopravný úrad, Divízia dráh a dopravy na dráhach, Letisko M. R. Štefánika, 823 05 BRATISLAVA
22.	Úrad PSK, odbor regionálneho rozvoja, Nám. mieru 2, 080 01  Prešov